Kamu bisa jelasin ke aku soal Maudy Koesnaedi dalam bahasa jawa?

Maudy Koesnaedi () ya iku salah sijiné juru main sinétron Indonésia. Maudy miwiti kariré ing donyaning entertainment lumantar ajang pamilihan Abang None Jakarta. Saliyané iku, Maudy uga dikenal masarakat lumantar aktingé dadi tokoh Zaenab, wong wadon kang lugu ing sinétron kang judhulé Si Doel Anak Sekolahan. Saliyané akting ing sinétron Si Doel Anak sekolahan. Maudy uga akting ing sinétron Jangan Ucapkan Cinta. Ing sinétron iki Maudy dadi tokoh Niken. Maudy Koesnaedi dhaup klawan Erik Meijer, priya kewarganagaraan Walanda. Maudy lan Erik dhaup ing taun 2002. Saka pernikahan iki, Maudy nduwé anak kang jenengé Eddy Maliq Meijer kang lair taun 2007. Maudy uga tau dadi presenter ing acara Gebyar BCA kang digiyaraké ing stasiun tivi swasta kang jenengé Indosiar.

Sukses akting ing ngarep layar, Maudy uga njajal kaprigelane ing mburi layar. Maudy dadi prodhuser ing pagelaran sandiwara musikal Betawi kang irah-irahané Cinta Dasimah nalika tanggal 16 Mèi 2009 ing Gedung Kesenian Jakarta.

Sawisé njajal dadi prodhuser pagelaran teater, Maudy banjur akting manèh. Maudy Koesnaedi banjur main ing filem kang judhulé Garuda Di Dadaku.